פסו פלומה

פסו פלומה (בספרדית: Peso Pluma; נולד ב-15 ביוני 1999), ששמו האמיתי הוא חסן אמיליו קבנדה לאיה (בספרדית: Hassan Emilio Kabande Laija), הוא מוזיקאי מקסיקני.

ביוגרפיה 
הוא נולד ב-15 ביוני 1999, בעיר ספופן שבמדינת חליסקו במקסיקו. הוא הפגין תשוקה למוזיקה בגיל צעיר ולמד לנגן בגיטרה כשהיה נער, בעיקר באמצעות הדרכות מקוונות הזמינות ביוטיוב. את חוויותיו המוקדמות עם מוזיקה תיעד ביומן, שלאורך זמן, התפתח למחברת כתיבת שירים. הוא מכיר בכך שכתיבת שירים הפכה עבורו לפעילות טיפולית, מדיום שדרכו הוא מסוגל לבטא את רגשותיו ולשפר את כישוריו המוזיקליים.

המסע המקצועי של פסו פלומה בתעשיית המוזיקה החל בשנת 2020, עם שיתופי פעולה בולטים עם בן דודו, רוברטו "טיטו" לאיה גרסיה, שמוכר גם בשם טיטו דאבל פי. השותפות שלהם הניבה שני אלבומי הופעה, שנקראו Disco en Vivo שיצא בפברואר 2020 ו-Disco en Vivo, Vol. 2 שיצא ביולי 2020. אלבומים אלה סקרו את ההופעות החיות של פסו פלומה ברחבי חליסקו, ויצאו תחת חברת התקליטים העצמאית – "אל קרטל דה לוס אנחלס".

באותה השנה, פסו פלומה הוציא את אלבום האולפן הראשון שלו בשם Ah y Qué? באפריל, שכלל 12 רצועות ושיתופי פעולה עם אמנים כמו אל צ'ופרו, לאלו רייס, וחורחה מוראלס אל ג'ילגוארו. הקריירה המוזיקלית שלו עשתה קפיצת מדרגה משמעותית בשנת 2021 עם יציאת אלבום האולפן השני שלו Efectos Secundarios. עם זאת, הייתה זו שנת 2022 שסימנה נקודת מפנה בקריירה שלו עם יציאת הסינגל "El Belicón" לצד ראול וגה. הסינגל זכה להצלחה מסחרית, מכר 480,000 יחידות וקיבל תואר של שיר פלטינה 8× (לטיני) על ידי איגוד תעשיית ההקלטות האמריקאי. בעקבות הצלחה זו, הוא הוציא מיני אלבום בשם Sembrando ודואט שנוי במחלוקת "Siempre Pendientes" עם תואר של שיר פלטינה מחומשת (לטיני) עם לואיס אר קונריקס, שנכנס למצעד בילבורד גלובל 200.

שיתופי הפעולה שלו התרחבו לאמנים אחרים כמו נתנאל קאנו שאיתם הוציא את הרצועות "AMG" ו-"PRC", שהפכו ללהיטים גדולים בקהילת המוזיקה הלטינית, במיוחד בפלטפורמת המדיה החברתית טיקטוק. רצועות אלו הופיעו בבילבורד הוט 100, והגבירו את הפופולריות של פסו פלומה עוד יותר. רגע היסטורי בקריירה שלו הגיע באפריל כשפסו פלומה ואזלבון ארמדו הוציאו את "Ella Baila Sola", השיר המקסיקני האזורי הראשון שהגיע לעשירייה הפותחת של בילבורד הוט 100, ובסופו של דבר הגיע למקום הרביעי.

הסגנון המוזיקלי הייחודי של פסו פלומה, שמאופיין כמוזיקת קורידו  לטינית אורבנית, תרם משמעותית להחייאת אלמנט הקורידו במוזיקה המקסיקנית. השילוב הזה הזה מיקם אותו כאמן המושמע ביותר בפלטפורמות הסטרימינג במקסיקו.

למרות הקריירה המצליחה שלו, פסו פלומה התמודד עם אתגרים, כמו ביטול מופע בטיחואנה עקב איומי מוות.

פרסים ומועמדויות

קישורים חיצוניים

הערות שוליים 

זמרים-יוצרים מקסיקנים
אישים ממוצא לבנוני
מקסיקנים שנולדו ב-1999